laion/Wikipedia-Exotic huggingface dataset:
ჰეროდე I დიდი

ჰეროდე I დიდი (დ. ძვ. წ. 73 — გ. ძვ. წ. 4) — იუდეველთა მეფე ძვ. წ. 40 წლიდან (ფაქტობრივად 37 წლიდან). წარმოშობით ედომელი. ძვ. წ. 47 წლიდან გალილეის მმართველი იყო. ძვ. წ. 40 წელს რომის სენატმა მეფედ გამოაცხადა, მაგრამ მხოლოდ სამი წლის შემდეგ (5-თვიანი ალყის შემდეგ) შეძლო რომაელთა დახმარებით იერუსალიმის აღება. ატარებდა ქვეყნის ელინიზაციის პოლიტიკას. მარჯვე და სასტიკი განმგებელი იყო. დაუნდობლად უსწორდებოდა თავის პოლიტიკურ მოწინააღმდეგეებს, არ ინდობდა შვილებსა და ნათესავებს. ჰეროდე I-მა ხელახლა ააშენა ქალაქები კესარია და სამარია და შეუდგა იერუსალიმის ტაძრის აღდგენას, რაც თავის სიცოცხლეში ვერ დაასრულა. ცოლად ჰყავდა მაკაბელთა წარმომადგენელი მარიამი. მათეს სახარების თანამხმად (2,1) ჰეროდე I-ის დროს იშვა ქრისტე ბეთლემში; აქვეა (2,16) მოთხრობილი ჰეროდეს მიერ ბეთლემსა და მის შემოგარენში შობილი ყრმების გაჟლეტის ამბავი. კიკნაძე ზ., ქართული საბჭოთა ენციკლოპედია, ტ. 11, თბ., 1987. — გვ. 631.
ჰეხშტედტის მეორე ბრძოლა

ჰეხშტედტის მეორე ბრძოლა — ესპანური მემკვიდრეობისათვის ომის (1701-1714 წწ.) დროს ბრძოლა ინგლის-ავსტრიის და საფრანგეთ-ბავარიის არმიებს შორის. გაიმართა ბავარიის ქალაქ ჰეხშტედტის რაიონში 1704 წლის 13 აგვისტოს. ბრძოლა ინგლის-ავსტრიის არმიის გამარჯვებით დამთავრდა. ქართული საბჭოთა ენციკლოპედია, ტ. 11, თბ., 1987. — გვ. 638.
ჰიმიარიტების სამეფო

ჰიმიარიტების სამეფო — ძველი სახელმწიფო სამხრეთ არაბეთში. დღევანდელი იემენის ტერიტორიაზე. შეიქმნა ძვ. წ. II საუკუნეში. ამავე პერიოდში ჰიმიარიტებმა დაიპყრეს სამხრეთ არაბეთის სანაპიროს საზღვაო სავაჭრო პუნქტები, დაიმორჩილეს აღმოსავლეთ აფრიკის სანაპიროსა და საბის ტერიტორიის დიდი ნაწილი, სადაც დააარსეს დედაქალაქი ზაფარი. ჰიმიარიტების სამეფოს მმართველის ტიტული იყო „მეფე საბისა და მფლობელი რაინდისა“ (სამეფო რეზიდენცია და ციხესიმაგრე). II საუკუნის ბოლოს საბის, აქსუმისა და ჰადრამავთის გაერთიანებულმა ძალებმა დაამარცხეს ჰიმიარიტების სამეფოს ლაშქარი და იგი საბას დაუმორჩილეს. ახ. წ. IV საუკუნის დასაწყისში ჰიმიარიტების სამეფო კვლავ მომძლავრდა - მას ემორჩილებოდა თითქმის მთელი სამხრეთი არაბეთი (იემენი). VI საუკუნის დასაწყისში ჰიმიარიტების სამეფო დაიპყრეს ეთიოპებმა, 70-იან წლებში - სასანიანებმა. გიორგაძე გ., ქართული საბჭოთა ენციკლოპედია, ტ. 11, თბ., 1987. — გვ. 661.
დარენ არონოფსკი

დარე არონოფსკი (ინგლ. Darren Aronofsky; დ. 12 თებერვალი, 1969, ნიუ-იორკი, აშშ) — ამერიკელი კინორეჟისორი, სცენარისტი, პროდიუსერი. ჰარვარდში სწავლობდა კინო და სოციალურ ანთროპოლოგიას. პირველი ფილმი, მცირებიუჯეტიანი „პი“ გადაიღო 1997 წელს. მომდევნო ფილმისთვის „ოცნების რეკვიემი“ დაიმსახურა კრიტიკოსთა ქება. ყველაზე მეტი ნომინაცია, მათ შორის ნომინაცია ოსკარზე, მოუტანა ფილმმა „შავი გედი“. პირველი მსხვილბიუჯეტიანი პროექტი იყო ფილმი „ნოე“, რომელიც 2014 წლის 28 მარტს გამოვიდა და რომლის გადაღებებზე 115 მილიონი დოლარი დაიხარჯა. „ნოე“ ამავე სახელის ბიბლიური პერსონაჟის ცხოვრებაზე მოგვითხრობს. არონოფსკიმ მთავარი როლის შესრულება შესთავაზა კრისტიან ბეილსა და მაიკლ ფასბინდერს, მაგრამ ფილმში მონაწილეობაზე ორივემ უარი განაცხადა. ნოეს როლი რასელ კროუმ შეასრულა. მასთან ერთად ითამაშეს ჯენიფერ კონელიმ, ენტონი ჰოპკინზმა, ემა უოტსონმა და სხვებმა. 1998 — „პი“ (Pi) 2003 — „ოცნების რეკვიემი“ (Requiem for a Dream) 2006 — „წყარო“ (The Fountain) 2008 — „მოჭიდავე“ (The Wrestler) 2010 — „შავი გედი“ (Black Swan) 2014 — „ნოე“ (Noah) ვიკისაწყობში არის გვერდი თემაზე: დარენ არონოფსკი დარენ არონოფსკი კინოფილმების ინტერნეტ-მონაცემთა ბაზაში ↑ Mecca, Dan. (June 16, 2011) Darren Aronofsky's 'Noah' Project Attempting To Anchor At. The Film Stage. ციტირების თარიღი: March 25, 2011.
20 აგვისტო

20 აგვისტო — გრიგორიანული კალენდრის 232-ე დღე (ნაკიან წლებში – 233-ე დღე). წლის ბოლომდე დარჩენილია 133 დღე. 636 : იარმუკის ბრძოლა - არაბთა ჯარები ხალიდ ბილ ვალიდის მეთაურობით სირიასა და პალესტინას ართმევენ ბიზანტიის იმპერიას, რაც მუსლიმანთა დაპყრობებისა და არაბეთს გარეთ ისლამის სწრაფი გავრცელების პირველი დიდი ტალღა იყო. 917 : ანქიალუსის ბრძოლა - ბულგარეთის მეფე სემეონ I თრაკიას იპრყობს და ბიზანტიელებს სდევნის. 1000 : უნგრეთი დაარსდა როგორც ქრისტიანული სახელმწიფო სტეფენ I-ის მიერ. 1900 : იაპონიის დაწყებითი სკოლის კანონით შემოღებულ იქნა აუცილებელი ოთხწლიანი სწავლება. 1914 : პირველ მსოფლიო ომში გერმანიის ჯარმა აიღო ქ. ბრიუსელი. 1920 : პირველი კომერციურლი რადიოსადგური 8MK (WWJ) იწყებს მაუწყებლობას დეტროიტში, მიჩიგანი. 1926 : დაარსდა იაპონიის საზოგადოებრივი მაუწყებლობის კომპანია Nippon Hōsō Kyōkai (NHK). 1940 : მეხიკოში გადასახლებაში მყოფ რუს რევოლუციონერ ლეონ ტროცკის დაქირავებულმა მკვლელმა ყინულის ცულით სასიკვდილო ჭრილობა მიაყენა. ტროცკი მომდევნო დღესვე გარდაიცვალა. 1960 : სენეგალმა მალის ფედერაციიდან გამოდის და დამოუკიდებლობას აცხადებს. 1968 : ვარშავის ხელშეკრულების ორგანიზაციის წევრი ქვეყნების ჯარები შევიდნენ ჩეხოსლოვაკიაში, „პრაღის გაზაფხულის“ პოლიტიკური ლიბერალიზაციის ჩასახშობად. 1991 : 50-წლიანი ოკუპაციის შემდეგ ესტონეთმა სსრ კავშირისაგან დამოუკიდებლობა გამოაცხადა. 1991 : საბჭოთა კავშირის დაშლა : 100.000-ზე მეტი ადამიანი გამოდის საბჭოთა კავშირის პარლამენტის შენობის წინ ხუნტის წინააღმდეგ. 2007 : საქართველოს რკინიგზის მართვის უფლება 99 წლით ბრიტანულ კომპანია „ფარქფილდ ინვესტმენტს“ გადაეცა. 2015 : საბერძნეთის პრემიერ-მინისტრი ალექსის ციპრასი თანამდებობიდან გადადგა. 2016 : გაზიანთეფში მომხდარი ტერაქტის შედეგად დაიღუპა 54 და დაშავდა 66 ადამიანი. 2017 : ბორჯომის ხეობაში მომხდარი ხანძრის შედეგად, ტყის 100 ჰექტარზე მეტი ტერიტორია დაიწვა. 2018 : ვენესუელაში ახალი ვალუტა, სუვერენული ბოლივარი შემოიღეს. 1833 : ჰარისონი, ბენჯამინ — აშშ-ს 23-ე პრეზიდენტი (გ.1901) 1889 : კაკაბაძე, დავით — ქართველი მხატვარი 1890 : ლავკრაფტი, ჰაუარდ ფილიპს — ამერიკელი მწერალი (გ.1937) 1901 : კვაზიმოდო, სალვადორე — იტალიელი მწერალი, ნობელის პრემიის ლაურეატი 1913 : სპერი, რობერტ ვოლკოტ — ამერიკელი ნეირობიოლოგი, ნობელის პრემიის ლაურეატი 1936 : ჰიდეკი შირაკავა — იაპონელი ქიმიკოსი, ნობელის პრემიის ლაურეატი 1937 : კონჩალოვსკი, ანდრეი — რუსი რეჟისორი 1941 : მილოშევიჩი, სლობოდან — სერბეთის პრეზიდენტი 1944 : განდი, რაჯივ — ინდოეთის პრემიერ მინისტრი 1947 : ჟოზე ვილკერი — ბრაზილიელი მსახიობი და რეჟისორი 1948 : რობერტ პლანტი — ინგლისელი ვოკალისტი, ჯგუფ ლედ ზეპელინის წევრი. 984 : იოანე XIV — რომის პაპი 1580 : ოსირიუ, ჟერონიმო — პორტუგალელი ისტორიკოსი 1773 : ფლორესი, ენრიკე — ესპანელი ისტორიკოსი 1823 : პიუს VII — რომის პაპი (დ.1740) 1914 : პიუს X — რომის პაპი (დ.1835) 1915 : ელრიხი, პაულ — გერმანელი მეცნიერი, ნობელის პრემიის ლაურეატი მედიცინაში 1917 : ბაიერი, ადოლფ ფონ — გერმანელი ქიმიკოსი, ნობელის პრემიის ლაურეატი 1961 : ბრიჯმანი, პერსი ვილამს — ამერიკელი ფიზიკოსი, ნობელის პრემიის ლაურეატი მართლმადიდებელი ეკლესია აღნიშნავს შემდეგი წმინდანების ხსენების დღეს: დომენტი სპარსი და ორნი მოწაფე მისი მარინ მხედარი და ასტერიოს სინკლიტიკოსი ორე ნიტრიელი პოტამია საკვირველთმოქმედი პიმენ მრავალსნეული აგრეთვე: ესტონეთი : რესტავრაციის დღე სხვა თვეები:
ელენ ბიურსტინი

ელენ ბიურსტინი (ინგლ. Ellen Burstyn; 7 დეკემბერი, 1932) — ამერიკელი მსახიობი. კარიერა დაიწყო 1950-იანი წლების ბოლოს თეატრში. მოგვიანებით დაიწყო კინოსა და სატელევიზიო როლების შესრულება. მისი პირველი ცნობილი ფილმი იყო „უკანასკნელი კინოსეანსი“. ალ პაჩინოსა და ჰარვი კეიტელთან ერთად არის თანათავმჯდომარე მსახიობთა სტუდიისა, რომელიც ამერიკის ყველაზე პრესტიჟულ სამსახიობო სკოლადაა შეფასებული. შეგიძლიათ იხილოთ მედიაფაილები თემაზე „ელენ ბიურსტინი“ ვიკისაწყობში. ელენ ბიურსტინი კინოფილმების ინტერნეტ-მონაცემთა ბაზაში ↑ ლიპტონი, ჯეიმზ (2007-10-18). Inside Inside. Dutton Penguin, გვ. 14. ISBN 9780525950356.
ბჰუტანის ემბლემა

ბჰუტანის ემბლემა (ძონგ-კე. རྒྱལ་ཡོངས་ལས་རྟགས་ [rgyal-yongs las-rtags]) — შეიცავს ბჰუტანის დროშის ზოგიერთ ელემენტს, მცირედი ცვლილებებით. ემბლემაზე მრავალი ბუდისტური სიმბოლიკაა. ემბლემის ოფიციალური ახსნა: „ეროვნული ემბლემა მდებარეობს წრეში, შედგენილია ორმაგი ვაჯრით (ელვის ალმასური დარტყმით), რომელიც მოთავსებულია ლოტოსის ზემოთ. ლოტოსი ორ დრაკონს შორისაა მოქცეული, მათ შორის კი ძვირფასი ქვებია. ვაჯრა წარმოადგენს საერო და სასულიერო ძალაუფლებებს შორის ჰარმონიას. ლოტოსი სისუფთავის სიმბოლოა; ძვირფასი ქვა გამოხატავს უმაღლეს ხელისუფლებას; ხოლო ორი დრაკონი, ქალი და კაცი, მხარს უბამს იმ ქვეყნის სახელწოდებას, რომლის სიმბოლოებიც ისინი არის“ ბჰუტანის დროშა National Symbols of Bhutan. დაარქივებულია ორიგინალიდან — 2012-03-12. ციტირების თარიღი: 2012-01-07.
არგუმენტების დრო

არგუმენტების დრო — საზოგადოებრივ-პოლიტიკური თოქ-შოუ საქართველოს საზოგადოებრივი მაუწყებლის „მეორე არხზე“. გადაცემაში მნიშვნელოვანი ადგილი ეთმობა იმ კანონპროექტების განხილვას, რომლებიც პარლამენტის მიერ საბოლოო მოსმენით ჯერ არ არის მიღებული. სტუდიაში მოწვეული სტუმრები არიან კონკრეტული კანონპროექტის ავტორი და ოპონენტი, რომლებიც განიხილავენ კანონპროექტის დადებით და უარყოფით მხარეებს. საკითხის განხილვაში ასევე მონაწილეობენ დარბაზში მოწვეული სტუმრები: ექსპერტები, საპარლამენტო თუ არასაპარლამენტო პარტიების წარმომადგენლები. გადაცემის ფორმატი ასევე ითვალისწინებს კვირის აქტუალური თემის განხილვას, რომელშიც ასევე ექსპერტები, სხვადასხვა პარტიებისა და საზოგადოების წარმომადგენლები იღებენ მონაწილეობას. თოქ-შოუს მიზანია ხელი შეუწყოს საზოგადოებას ამა თუ იმ კანონის არსის მნიშვნელობისა და მისი აუცილებლობის გააზრებაში. აქტუალურ თემასთან დაკავშირებული გადაცემები გამოკვეთს საზოგადოების დამოკიდებულებას უმნიშვნელოვანესი პრობლემებისადმი და წარმოაჩენს მათი გადაჭრის გზებს. გადაცემა პირდაპირ ეთერში გადის კვირაში სამჯერ, სამშაბათს, ხუთშაბათსა და პარასკევს 21:30 საათზე. კვირაში ერთი დღე ეთმობა პარლამენტის მიერ ინიცირებული კანონპროექტის განხილვას, ორი დღე კი კვირის აქტუალურ თემებს. თოქ-შოუს წამყვანია ზვიად ავალიანი. გადაცემა „მეორე არხის“ საიტზე დაარქივებული 2013-08-08 საიტზე Wayback Machine. ოფიციალური გვერდი Facebook-ზე არხი Youtube-ზე
მარი ფრანსუა ქსავიე ბიშა

მარი ფრანსუა ქსავიე ბიშა (ფრანგ. Marie François Xavier Bichat; დ. 14 ნოემბერი, 1771, ტუარეტი — გ. 22 ივლისი, 1802, პარიზი) — ფრანგი ანატომი, ფიზიოლოგი და ექიმი. სწავლობდა მონპელიეში, ლიონსა და პარიზში. 1799 წლიდან გარდაცვალებამდე მუშაობდა პარიზის ერთ-ერთი ჰოსპიტლის ექიმად. ბიშამ შემოიღო ქსოვილების მეცნიერული კლასიფიკაცია. პირველმა დანერგა მედიცინაში „ქსოვილისა“ და „სისტემის“ ცნება. მისი აზრით, სასიცოცხლო პროცესები მჭიდროდაა დაკავშირებული ორგანოს შენებასთან. ბიშას მსოფლმხედველობა იდეალისტური იყო. მისმა მოძღვრებამ ქსოვილებზე და ბრწყინვალე ექსპერიმენტებმა დიდი გავლენა მოახდინა ბიოლოგიისა და მედიცინის განვითარებაზე. ბიშა ითვლება თანამედროვე ჰისტოლოგიისა და ჰისტოპათოლოგიის ფუძემდებლად. ქართული საბჭოთა ენციკლოპედია, ტ. 2, თბ., 1977. — გვ. 421. ↑ 1.0 1.1 Deutsche Nationalbibliothek Record #118938924 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Find a Grave — 1996. <a href="https://wikidata.org/wiki/Track:Q63056"></a> ↑ 5.0 5.1 GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ 6.0 6.1 Annuaire prosopographique : la France savante / B. Delmas — 2009. <a href="https://wikidata.org/wiki/Track:Q55740543"></a><a href="https://wikidata.org/wiki/Track:Q2926731"></a> ↑ 7.0 7.1 Base biographique — BIU Santé. <a href="https://wikidata.org/wiki/Track:Q867925"></a><a href="https://wikidata.org/wiki/Track:Q105958830"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ Биша Мари Франсуа Ксавье // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Moiroux J. Le cimetière du Père-Lachaise — Paris: 1908. — P. 72. <a href="https://wikidata.org/wiki/Track:Q13413655"></a><a href="https://wikidata.org/wiki/Track:Q13413705"></a><a href="https://wikidata.org/wiki/Track:Q90"></a> ↑ https://www.toureiffel.paris/fr/le-monument/tour-eiffel-et-sciences
Zombie (სიმღერა)

„Zombie“ — ირლანდიური როკ-ჯგუფ The Cranberries-ის 1994 წლის საპროტესტო სიმღერა და სინგლი. შეტანილია ალბომში No Need to Argue 1994 წელს. იგი იკავებდა უმაღლეს პოზიციებს ავსტრალიის, საფრანგეთის, გერმანიისა და ბელგიის ეროვნულ მუსიკალურ ჩარტებში. სიმღერა დაიწერა ირლანდიის რესპუბლიკური ჯარის ბომბის აფეთქების შედეგად ორი ბიჭის დაღუპვის საპასუხოდ. 1994 წელს სიმღერის მიხედვით გადაიღეს მუსიკალური ვიდეოც. მისი რეჟისორია სემუელ ბეიერი. New Musical Express-ის ვერსიით სიმღერა შედის 1990-იანი წლების ყველაზე ცუდი სიმღერების ათეულში, სადაც იგი მე-7 ადგილს იკავებს ბრიტანული და ევროპული CD სინგლი 1 ბრიტანული და ევროპული CD სინგლი 2 ბრიტანული და ევროპული 7" სინგლი აშშ 2 სიმღერიანი პრომო CD (PRCD 6857-2) ბრიტანული VHS სინგლი (PRCD 6857-2) ↑ New Musical Express-მა აირჩია 1990-იანების ყველაზე ცუდი სიმღერები ↑ Zombie UK & Europe CD1. Discogs. ციტირების თარიღი: 7 June 2011.CIDZ 6000 854144-2 LC 0407 PY 940 ↑ Discogs, Zombie UK & Europe CD2. CIDX 600/854112-2 ↑ Discogs, Zombie 7" Single. 854110-7 ↑ Discogs, Zombie Promo CD. PRCD 6857-2. ↑ Discogs, Zombie Promo CD. PRCD 7567-2.
ლოხრეი

ლოხრეი (ინგლ. Loughrea; ირლ. Baile Locha Riach) — ქალაქი ირლანდიაში, მდებარეობს გოლუეის საგრაფოში, კონაქტის პროვინციაში. 2011 წლის მონაცემებით ქალაქის მოსახლეობა 5 062 ადამიანს შეადგენს. გოლუეის საგრაფო ↑ Placenames Database of Ireland — 2008. <a href="https://wikidata.org/wiki/Track:Q7200284"></a> ↑ Census 2006 – Volume 1 – Population Classified by Area (PDF). Central Statistics Office Census 2006 Reports. Central Statistics Office Ireland (April 2007). ციტირების თარიღი: 2011-06-19.
ტუამი

ტუამი (ინგლ. Tuam; ირლ. Tuaim) — ქალაქი ირლანდიაში, მდებარეობს გოლუეის საგრაფოში, კონაქტის პროვინციაში. 2006 წლის მონაცემებით ქალაქის მოსახლეობა 8 242 ადამიანს შეადგენს. ↑ Census 2006 – Volume 1 – Population Classified by Area (PDF). Central Statistics Office Census 2006 Reports. Central Statistics Office Ireland (April 2007). ციტირების თარიღი: 2011-06-05.
Hotel California (სიმღერა)

„Hotel California“ — ამერიკული როკ-ჯგუფ Eagles-ის სიმღერა ამავე სახელწოდების ალბომი (1976), ასევე გამოიცა სინგლის სახით 1977 წლის დასაწყისში. გამოსულია სიმღერის რამდენიმე ქავერ-ვერსია, მაგალითად, ის აგრეთვე შეასრულეს Gipsy Kings-მა, The Killers-მა, სკორპიონსმა, Alabama 3-მა, ვოსკრესენიემ და მაჯეკ ფაშეკმა (რომლის ვერსიასაც ზოგჯერ ბობ მარლის მიაწერენ ხოლმე). 2012 წლის აგვისტოში როკ-მომღერალი მერილინ მენსონი გამოვიდა „Hotel California“-ის ქავერით ტელესერიალ Californication-ის გადაღებების დამთავრების აღსანიშნავ წვეულებაზე. 500 საუკეთესო სიმღერის სრული სია ჟურნალ Rolling Stone-ის საიტზე დაარქივებული 2008-06-22 საიტზე Wayback Machine. (ინგლისური) ს. კური — „როგორ და რის შესახებ დიწერა ჯგუფ „Eagles”-ის სიმღერა „Hotel California“
სკეანა

სკეანა (ინგლ. Skehana; ირლ. Sceachana) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში. სახელი მომდინარეობს ირლანდიური სიტყვებიდან Sceith eánach, რაც „კუნელის ადგილს“ ნიშნავს. გოლუეის საგრაფო
ლიორო

ლიორო (ესპ. Lloró) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 10.248 ადამიანს შეადგენდა. ფართობი 905 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
მედიო-ატრატო

მედიო-ატრატო (ესპ. Medio Atrato) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 21.037 ადამიანს შეადგენდა. ფართობი 562 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
მედიო-ბაუდო

მედიო-ბაუდო (ესპ. Medio Baudó) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 9.358 ადამიანს შეადგენდა. ფართობი 4.840 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
მედიო-სანხუანი

მედიო-სანხუანი (ესპ. Medio Sanjuán) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 10.247 ადამიანს შეადგენდა. ფართობი 620 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ნოვიტა

ნოვიტა (ესპ. Nóvita) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 7.867 ადამიანს შეადგენდა. ფართობი 1.327 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ნუკი

ნუკი (ესპ. Nuquí) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 7.625 ადამიანს შეადგენდა. ფართობი 956 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
რიო-ირო

რიო-ირო (ესპ. Río Iró) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 5.844 ადამიანს შეადგენდა. ფართობი 550 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
რიო-კიტო

რიო-კიტო (ესპ. Río Quito) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 6.069 ადამიანს შეადგენდა. ფართობი 700 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
რიოსუსიო

რიოსუსიო (ესპ. Riosucio) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 27.000 ადამიანს შეადგენდა. ფართობი 5.822 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
სან-ხოსე-დელ-პალმარი

სან-ხოსე-დელ-პალმარი (ესპ. San José del Palmar) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 3.998 ადამიანს შეადგენდა. ფართობი 940 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
სიპი

სიპი (ესპ. Sipí) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 3.500 ადამიანს შეადგენდა. ფართობი 196.55 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები
ტადო

ტადო (ესპ. Tadó) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 25.041 ადამიანს შეადგენდა. ფართობი 878 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
უნგია

უნგია (ესპ. Unguía) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 10.446 ადამიანს შეადგენდა. ფართობი 1.307 კმ²-ია. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
უნიონ-პანამერიკანა

უნიონ-პანამერიკანა (ესპ. Unión Panamericana) — ქალაქი და მუნიციპალიტეტი კოლუმბიაში, ჩოკოს დეპარტამენტში. 2005 წლის მონაცემებით, მოსახლეობა 5.583 ადამიანს შეადგენდა. ჩოკოს დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ჰოლანდიის ომი

ჰოლანდიის ომი, საფრანგეთ-ჰოლანდიის ომი (1672–78) (ფრანგ. La Guerre de Hollande; ნიდ: Hollandse Oorlog) — მიმდინარეობდა კოლაიციურ სახელმწიფოებს შორის, ერთი მხრივ საფრანგეთის სამეფოს ხოლო მეორე მხრივ ნიდერლანდის რესპუბლიკის მეთაურობით. ომის ინიციატორი იყო საფრანგეთი (უკმაყოფილი 1667-1668 წლების დევოლუციური ომის შედეგებით). ანტიჰოლანდიურ კავშირში საფრანგეთს მიემხრნენ: ინგლისი (1670 წ.) და შვედეთის იმპერია (1672 წ.) მიუნსტერის სათავადო-საეპისკოპოსო და კიოლნის არქიეპარქია. რესპუბლიკის მხარეს იბრძოდნენ ბრანდენბურგი და ესპანეთი. 1672 წელს ინგლისმა დაიწყო ომი ზღვაზე, საფრანგეთმა - ხმელეთზე. საფრანგეთის არმიას ხელმძღვანელობდნენ გამოცდილი სარდლები (ანრი ტიურენი, პრინცი კონდე და სხვ.), მათ დაიპყრეს ძლიერი ჰოლანდიური ციხესიმაგრეები და შეიჭრნენ ქვეყნის სიღრმეში. საფრანგეთის ჯარების შეჩერება შესაძლებელი გახდა რაბების გახსნით. ჰოლანდიის შეიარაღებულ ძალებს სათავეში ედგა უილიამ III ორანელი. ანტიფრანგული კოალიციის შექმნამ (1673-1674 წწ.), ინგლისის გამოსვლამ (1674 წ.) ომიდან, საფრანგეთის ჯარების წარუმატებლობამ მდინარე რაინზე და ბრანდენბურგის ჯარების გამარჯვებამ პომერანიაში შვედებზე, აგრეთვე სახალხო აჯანყების ტალღამ საფრანგეთში აიძულეს ლუი XIV დათანხმებულიყო ზავზე. ნიმვეგენის საზავო ხელშეკრულებები ქართული საბჭოთა ენციკლოპედია, ტ. 11, თბ., 1987. — გვ. 678.
ჰუბერტუსბურგის ზავი

ჰუბერტუსბურგის ზავი (გერმ. Frieden von Hubertusburg) — შვიდწლიანი ომის (1756-1763 წწ.) ერთ-ერთი დამამთავრებელი საზავო ხელშეკრულება. ხელი მოაწერეს 1763 წლის 15 თებერვალს ჰუბერტუსბურგის სასახლეში, ერთი მხრით, პრუსიამ და, მეორე მხრით, ავსტრიამ და საქსონიამ. ჰუბერტუსბურგის ზავით პრუსიამ დაიმკვიდრა სილეზია (რომელიც წაართვა ავსტრიას 1740-1742 წლებში), მაგრამ მის მიერ ოკუპირებული საქსონიის ნაწილიდან უნდა გაეყვანა ჯარი. ქართული საბჭოთა ენციკლოპედია, ტ. 11, თბ., 1987. — გვ. 693.
ლუიჯი გალვანი

ლუიჯი გალვანი (იტალ. Luigi Galvani; დ. 9 სექტემბერი, 1737, ბოლონია — გ. 4 დეკემბერი, 1798, ბოლონია) — იტალიელი ანატომი და ფიზიოლოგი. განათლება მიიღო ბოლონიის უნივერსიტეტში. მისი პირველი გამოკვლევები ეხება შედარებითი ანატომიის საკითხებს. 1791 წელს გამოაქვეყნა ნაშრომი „ტრაქტატი ელექტრული ძალის შესახებ კუნთის მოძრაობის დროს“. 1794 წელს ექსპერიმენტულად დაადგინა ცხოველურ ქსოვილებში ელექტრული მოვლენების არსებობა, რითაც საფუძველი ჩაეყარა ელექტროფიზიოლოგიურ კვლევას. გალვანის ცდების საფუძველზე ალექსანდრო ვოლტამ შექმნა დენის ახალი წყარო — გალვანური ელემენტი. ქართული საბჭოთა ენციკლოპედია, ტ. 2, თბ., 1977. — გვ. 637.
ჰანს გაიგერი

ჰანს გაიგერი (გერმ. Hans Geiger; დ. 30 სექტემბერი, 1882, ნოიშტადტი — გ. 24 სექტემბერი, 1945, პოტსდამი) — გერმანელი ფიზიკოსი. სწავლობდა ერლანგენის, მიუნხენის და მანჩესტერის უნივერსიტეტში. 1907–1912 წლებში ასწავლიდა მანჩესტერის უნივერსიტეტში. 1925 წლიდან კილის, 1929 წლიდან ტიუბინგენის, 1936 წლიდან ჰუმბოლდტის უნივერსიტეტის პროფესორი. 1908 წელს განსაზღვრა ელექტრონის მუხტი. ამავე წელს ერნესტ რეზერფორდთან ერთად გამოიგონა ცალკეული დამუხტული მიკრონაწილაკების მთვლელი. შემდეგში ეს ხელსაწყო გააუმჯობესეს გაიგერმა და გერმანელმა ფიზიკოსმა ვ. მიულერმა. მას გაიგერ-მიულერის მთვლელი ეწოდა. 1911–1912 წლებში ინგლისში ჯონ მიშელ ნეტოლთან ერთად დაადგინა α-ნაწილაკების ენერგიაზე დაშლის კონსტანტის დამოკიდებულების ემპირიული ფორმულა. ვალტერ ბოთესთნ ერთად დაამტკიცა ენერგიისა და მოძრაობის რაოდენობის შენახვის კანონების მართებულობა ელემენტარულ ნაწილაკთა დაჯახების ცალკეული აქტებისათვის. ინგლისელ ფიზიკოს მარდესთან ერთად გამოიკვლია α-ნაწილაკების გაბნევა ლითონის თხელ ფირფიტებში. ამ გამოკვლევით გაიგერმა ექსპერიმენტულად დაასაბუთა რეზერფორდის ფორმულა. ქართული საბჭოთა ენციკლოპედია, ტ. 2, თბ., 1977. — გვ. 630.
ვალტერ ბოთე

ვალტერ ბოთე (გერმ. Walther Bothe; დ. 8 იანვარი, 1891, ორანიენბურგი — გ. 8 თებერვალი, 1957, ჰაიდელბერგი) — გერმანელი ფიზიკოსი. დაამთავრა ჰუმბოლდტის უნივერსიტეტი (1914). იყო ჰუმბოლდტის (1929), გისენის (1930), ჰაიდელბერგის (1932) უნივერსიტეტების პროფესორი. 1934 წლიდან იყო ფიზიკის უნივერსიტეტის (კაიზერ ვილჰელმის ინსტიტუტი) დირექტორი. დაამუშავა დამთხვევათა მეთოდი, რომელმაც დიდი გამოყენება პოვა ატომურ ფიზიკაში. კოსმოსური სხივების შესწავლისადმი მიძღვნილი შრომებისათვის მიენიჭა ნობელის პრემია (1954). ქართული საბჭოთა ენციკლოპედია, ტ. 2, თბ., 1977. — გვ. 444.